**Cenrādis elektroenerģijas lietotāju apkalpošanai**

**VAS "Latvijas dzelzceļš" darbu cenrādis elektroenerģijas lietotāju apkalpošanai no 2023.gada 22.marta**

|  |  |
| --- | --- |
| **Pieslēguma atjaunošana (Lietotāja elektroietaises pieslēgšana, ja tiek atjaunots pieslēgums)** | Rēķins tiek izrakstīts, ja tiek atjaunots pieslēgums īpašumā, kurš iepriekš ir bijis pieslēgts sistēmai, bet elektroenerģijas piegāde īpašumam ir pārtraukta tādēļ, ka nav spēkā esoša elektroenerģijas tirdzniecības līguma un elektroenerģija netiek piegādāta pēdējās garantētās piegādes ietvaros.    Bez maksas pieslēgšana, ja pieslēguma atjaunošana īpašumā pieteikta 30 dienu laikā kopš brīža, kad iepriekšējais lietotājs pārtraucis līgumu ar elektroenerģijas tirgotāju.    Pakalpojuma maksa: **42,34 EUR**  *\* Elektroapgāde tiek atjaunota pēc saņemtā rēķina par pakalpojumu apmaksas.* |
| **Elektroapgādes atjaunošana pēc klienta pieprasījuma** | Rēķins par elektroapgādes atjaunošanu pēc lietotāja pieprasījuma tiek izrakstīts, ja elektroapgāde bijusi pārtraukta uz laiku, saglabājot līgumattiecības.    Pakalpojuma maksa: **42,34 EUR**  *\* Elektroapgāde tiek atjaunota pēc saņemtā rēķina par pakalpojumu apmaksas.* |
| **Elektroapgādes atjaunošana lietotājam, kurš maksājumus neveic laikus un kuram gada laikā tiek atkārtoti pārtraukta elektroapgāde** | Rēķins par elektroapgādes atslēgšanu un atjaunošanu lietotājam tiek piestādīts, ja elektroapgāde gada laikā ir atkārtoti pārtraukta par laikus neveiktiem maksājumiem\*.    Pakalpojuma maksa: **42,34 EUR**  *\* Elektroapgāde tiek atjaunota pēc saņemtā rēķina par pakalpojumu apmaksas.* |
| **Plombējuma atjaunošana** | Rēķins tiek izrakstīts, ja plombējumu nepieciešams atjaunot, jo:     * plombas noņemtas sakarā ar bojājuma novēršanu klienta elektroietaisēs; * plombas noņemtas sakarā ar remontdarbu /  mērījumu veikšanu klienta elektroietaisēs; * klients patvaļīgi noņēmis plombas un atjaunojis elektroenerģijas piegādi; * lietotāja teritorijā ir bojāts uzskaites un / vai skaitītāja plombējums;1 * tiek veikta pēcuzskaites kabeļa pievienošana (jauna pieslēguma procesa laikā klients nav veicis objekta sagatavošanu elektroenerģijas piegādei savā piederības robežā).     Pakalpojuma maksa: **42,34 EUR**  (plombēšana vienā adresē vienai iekārtai)    Pakalpojuma maksa: **7,81 EUR** (par katras nākamās uzskaites vietas plombēšanu vienā adresē). Maksa tiek piemērota arī tad, ja, plombējot vienā adresē, kādam no uzskaites elementiem plomba netiek mainīta.    *1Tiks sastādīts akts par konstatēto faktu un veikts pārrēķins par neuzskaitīto elektroenerģiju.* |
| **Ievada automātslēdža nomaiņa ar plombēšanu (ievada automātslēdzis nav iekļauts cenā)** | Rēķins tiek izrakstīts, ja VAS “Latvijas dzelzceļš” piederības robežās:     * veikta bojāta automātslēdža nomaiņa un automātslēdzis ir bojāts klienta vainas dēļ;1,2 * pēc klienta pieprasījuma veikta automātslēdža ekspertīze un tās slēdziens apliecina, ka automātslēdzis nav bojāts;1,2,3 * klients pieprasa nomainīt automātslēdzi (no B uz C raksturlīkni).     Pakalpojuma maksa: **88,79  EUR**  Papildus tiek izrakstīts rēķins par ievada automātslēdža vērtību.  *1Tiks sastādīts akts par konstatēto faktu un veikts pārrēķins par neuzskaitīto elektroenerģiju.*  *2 Papildus tiks izrakstīts rēķins par ievada automātslēdža vērtību.*  *3Papildus tiks izrakstīts rēķins par ekspertīzes veikšanu Metroloģijas laboratorijā.* |
| **Ievaddrošinātāja nomaiņa ar plombēšanu (drošinātāja ieliktnis nav iekļauts cenā)** | Rēķins tiek izrakstīts, ja klients pieprasa nomainīt bojātus ievaddrošinātājus.*1*    Pakalpojuma maksa: **63,38  EUR**  *1Papildus tiks izrakstīts rēķins par drošinātāja vērtību.* |
| **Skaitītāja darbības pārbaude (bez nomaiņas)** | Rēķins par skaitītāja darbības pārbaudi tiek izrakstīts šādos gadījumos:     * klients pieprasījis veikt atkārtotu skaitītāja pārbaudi laika posmā, kas nepārsniedz 12 mēnešus kopš pēdējās skaitītāja pārbaudes. Konstatēts, ka skaitītājs darbojas korekti; * tiek konstatēts, ka klienta telpās / teritorijā uzstādītajam elektroenerģijas skaitītājam ir bojāts plombējums.1     Pakalpojuma maksa: **42,34 EUR**  *1 Ņemot vērā apstākļus, var tikt veikts pārrēķins par neuzskaitīto elektroenerģiju.* |
| **Skaitītāja priekšlaicīga nomaiņa (skaitītājs nav iekļauts cenā)** | Rēķins par skaitītāja priekšlaicīgu nomaiņu tiek izrakstīts šādos gadījumos:   * pārbaudes laikā konstatēts mehānisks skaitītāja vai verifikācijas plombu bojājums vai skaitītājs ir pazudis;*1* * pēc klienta pieprasījuma tiek veikta skaitītāja ekspertīze laboratorijā, un tās slēdziens apliecina, ka skaitītājs darbojas atbilstoši prasībām.*2*    Pakalpojuma maksa: **54,95 EUR**  (trīsfāžu skatītājam)  **42,49 EUR**  (vienfāzes skatītājam)  *1 Papildus tiks veikta skaitītāja ekspertīze, un, ja ekspertīzes slēdzienā tiks konstatēta iejaukšanās skaitītāja darbībā, tiks veikts pārrēķins par neuzskaitīto elektroenerģiju, izrakstīts rēķins par elektroenerģijas skaitītāja vērtību un ekspertīzi.*  *2 Tiks izrakstīts rēķins par skaitītāja priekšlaicīgu nomaiņu un ekspertīzi.* |
| **VAS “Latvijas dzelzceļš” Elektrotehniskās pārvaldes cenas citiem tirgotājiem par elektroenerģijas lietotāja slodzes profilu datu nodošanu** | Dati par iepriekšējā mēneša ikstundas elektroenerģijas patēriņu tiek nolasīti un nosūtīti tirgotājam.  Pakalpojuma maksa: **50,12 EUR** / pakalpojums |